สรุปภาวะตลาดประเทศ
สรุปภาวะตลาดประเทศประจำวันที่ 11 พ.ค. 2561
14 พ.ค. 2561

ดัชนีดาวโจนส์ตลาดหุ้นนิวยอร์กปิดปรับตัวขึ้นเป็นวันที่ 7 ติดต่อกันเมื่อวันศุกร์ (11 พ.ค.) ซึ่งเป็นการปิดแดนบวกต่อเนื่องยาวนานที่สุดในรอบ 6 เดือน โดยได้แรงหนุนจากหุ้นกลุ่มบริการสุขภาพ ขณะที่บรรยากาศการซื้อขายโดยรวมในรอบสัปดาห์ได้ปัจจัยบวกจากหุ้นกลุ่มพลังงานที่พุ่งขึ้นจากสถานการณ์ข้อตกลงนิวเคลียร์อิหร่าน และมุมมองที่ว่าเฟดอาจจะยังไม่เร่งปรับขึ้นอัตราดอกเบี้ย ภายหลังข้อมูลดัชนีราคาผู้บริโภคที่ขยายตัวต่ำกว่าคาด ประกอบกับความเห็นของสมาชิกประธานธนาคารกลางสหรัฐ (เฟด) ที่มองว่ายังไม่ถึงเวลาของการปรับขึ้นอัตราดอกเบี้ยรอบใหม่
 
ดัชนีตลาดหุ้นลอนดอนปิดปรับตัวขึ้นเมื่อวันศุกร์ (11 พ.ค.) หลังการเปิดเผยผลประกอบไตรมาสแรกที่น่าพอใจของบริษัทกระจายเสียงอย่างไอทีวี และการเข้าซื้อกิจการบริษัท แซดพีจี โดยซิลเวอร์ เลค เมเนจเม้นท์
ดัชนี FTSE 100 เพิ่มขึ้น 21.27 จุด หรือ +0.30% ปิดที่ 7,224.51 จุด
 
ตลาดหุ้นยุโรปปิดปรับตัวขึ้นเมื่อวันศุกร์ (11 พ.ค.) โดยได้รับแรงหนุนจากการเปิดเผยผลประกอบการไตรมาสแรกของบริษัท อาร์เซลอร์ มิตตัล ผู้ผลิตเหล็กรายใหญ่ของโลก ขณะที่นักลงทุนยังคงจับตาสถานการณ์ทางการเมืองในอิตาลี หลังการจัดตั้งรัฐบาลผสมเริ่มเข้าใกล้ความสำเร็จ
ดัชนี Stoxx Europe 600 ปรับตัวขึ้น 0.1% ปิดที่ 392.40 จุด ขณะที่ตลอดทั้งสัปดาห์ปรับตัวขึ้น 1.4%
ดัชนี CAC-40 ตลาดหุ้นฝรั่งเศสปิดที่ 5,541.94 จุด ลดลง 4.01 จุด หรือ -0.07% ดัชนี DAX ตลาดหุ้นเยอรมันปิดที่ 13,001.24 จุด ลดลง 21.63 จุด หรือ -0.17% และดัชนี FTSE 100 ตลาดหุ้นลอนดอนปิดที่  7,724.55 จุด เพิ่มขึ้น 23.58 จุด หรือ +0.31%
 
สัญญาทองคำตลาดนิวยอร์กปิดลบเมื่อวันศุกร์ (11 พ.ค.) หลังจากสหรัฐเปิดเผยข้อมูลที่บ่งชี้ถึงการชะลอตัวของเศรษฐกิจภายในประเทศ ไม่เพียงพอที่จะหนุนให้ธนาคารกลางสหรัฐ (เฟด) พิจารณาปรับขึ้นดอกเบี้ยในช่วงระยะอันใกล้
สัญญาทองคำตลาด COMEX (Commodity Exchange) ส่งมอบเดือนมิ.ย. ลดลง 1.60 ดอลลาร์ หรือ 0.1% ปิดที่ระดับ 1,320.70 ดอลลาร์/ออนซ์
สัญญาโลหะเงินส่งมอบเดือนก.ค. ลดลง 0.7 เซนต์ หรือ 0.4% ปิดที่ 16.752 ดอลลาร์/ออนซ์
สัญญาพลาตินัมส่งมอบเดือนก.ค. เพิ่มขึ้น 0.8 ดอลลาร์ หรือ 0.09% ปิดที่ 925.90 ดอลลาร์/ออนซ์
สัญญาพัลลาเดียมส่งมอบเดือนมิ.ย. ลดลง 0.9% ปิดที่ 985.20 ดอลลาร์/ออนซ์
 
สกุลเงินดอลลาร์สหรัฐอ่อนค่าลงเมื่อเทียบกับเงินสกุลหลักส่วนใหญ่ การซื้อขายที่ตลาดนิวยอร์กเมื่อวันศุกร์ (11 พ.ค.) หลังจากสหรัฐเปิดเผยข้อมูลเศรษฐกิจที่ซบเซา ซึ่งรวมถึงดัชนีราคานำเข้าที่ปรับตัวขึ้นน้อยกว่าคาดในเดือนเม.ย.
ยูโรแข็งค่าขึ้นเมื่อเทียบกับดอลลาร์ ที่ระดับ 1.1945 ดอลลาร์ จากระดับ 1.1926 ดอลลาร์ ในขณะที่ปอนด์แข็งค่าขึ้น ที่ระดับ 1.3548 ดอลลาร์ จากระดับ 1.3520 ดอลลาร์ และดอลลาร์ออสเตรเลียแข็งค่าขึ้น ที่ระดับ 0.7546 ดอลลาร์ จากระดับ 0.7538 ดอลลาร์
ดอลลาร์อ่อนค่าลงเมื่อเทียบกับเยน ที่ระดับ 109.29 เยน จากระดับ 109.37 เยน และอ่อนค่าลงเมื่อเทียบกับฟรังก์สวิส ที่ระดับ 1.0007 ฟรังก์สวิส จากระดับ 1.0022 ฟรังก์สวิส
                             
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อวันศุกร์ (11 พ.ค.) จากความไม่แน่นอนของอุปทานน้ำมันในตลาดโลก หลังจากที่สหรัฐประกาศถอนตัวออกจากข้อตกลงนิวเคลียร์ที่ทำไว้ร่วมกับอิหร่าน หนึ่งในสมาชิกกลุ่มประเทศผู้ส่งออกน้ำมัน (โอเปก) ซึ่งนำไปสู่การคว่ำบาตรอิหร่านรอบใหม่
สัญญาน้ำมันดิบ WTI ส่งมอบเดือนมิ.ย. ลดลง 66 เซนต์ หรือ 0.9% ปิดที่ 70.70 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ค. ลดลง 35 เซนต์ หรือเกือบ 0.5% ปิดที่ 77.12 ดอลลาร์/บาร์เรล
ตลอดทั้งสัปดาห์ สัญญาน้ำมันดิบ WTI ปรับตัวขึ้นราว 1.4% และสัญญาน้ำมันดิบเบรนท์ปรับตัวขึ้นราว 3%
 